Tere! Sid Roth siin.
Tere tulemast minu maailma, kus kõik on loomulikult üleloomulik!
Paljude me palvevastused ja isegi me saatus on blokeeritud
tänu meie esivanemate põlvkondlikele pattudele,
millest me midagi isegi ei tea!
Tundub ebaõiglane, kas pole?
Kuid kui see needus saab murtud, saavad ka sõltuvused murtud
ja vastused tervise, pere, rahaasjade ning saatuse eest palutud palvetele
voolavad kui jõgi.
Oled sa valmis vabadust toovaks jõeks?
Sid Roth on uurinud üle 40 aasta üleloomulikku maailma.
Liitu koos Sidiga vaatamaks saadet: "See on üleloomulik!“
Mu tänane külaline on Saksamaalt pärit Hrvoje Sirovina.
Hrvoje, sa käisid mu lemmik maal - Iisraelis
ja külastasid ka Hauaaeda,
palvetades seal ülestõusmise pärast.
Mis mõttes?
Jah, viisin 70-liikmelise grupi Iisraeli ja Jeruusalemma
lihtsalt selleks, et kogeda Püha Maad.
Nii käisime ka Hauaaias,
kuna olime palunud endale ülestõusmise väge.
Ja siis oli tal ka võimalus seda kasutada!
Meil polnud aimugi, mida järgmine päev toob,
aga poolel teel Damaskuse väravast mööda Via Dolorosat
kohtasime ühte gruppi, kes lõi kahte lehte meie ees
ja nende vahelt läbi minnes nägime üht meest lamamas tänaval.
Seal oli üks arst ja ma küsisin, mis oli juhtunud?
Ta ütles, et see mees oli katuselt alla kukkunud
ja surnud juba 15 minutit tagasi.
Pulssi polnud ja nad ootasid kiirabi.
Kas mäletad ka palvet, mida palusid?
Hakkasime koheselt tegema seda, mida oskasime - palvetama keeltes.
Me muudkui palvetasime ja palvetasime,
kuniks tundsime korraga imehead, magusat lõhna
ja ma teadsin, et Püha Vaim saab tegema midagi.
Palvetasime veel paar minutit, kuniks see mees korises veidi,
aga langes siis tagasi oma seisu.
Ta korises hiljem teist korda veel,
aga kolmanda korra peale ärkas üles, tõusis püsti
ning palus helistada oma naisele ja öelda, et temaga on kõik korras.
Parim pinnas ju selleks on ikka Iisrael, kus äratada surnuid üles
ja saada pimedad nägema ning kurdid kuulma.
Enamus inimesi ei tea oma suguvõsa lunastamisest midagi.
Mida see endast kujutab ja miks see nii oluline on?
See tähendab elada maises sfääris välja kõike seda,
kes me vaimses sfääris juba oleme.
Jeesus tegi kõikvõimaliku,
et võiksime elada üleloomulikku ja õnnistatud elu.
Elu täis rahu, tervist ja kõike muud.
Kuid me ei näe seda igakord.
Liikudes üle maailma
kohtan paljusid inimesi, kes küll usuvad täiega Jumalasse,
aga kes ometi maadlevad oma eluga.
Isegi Taavet ütles Psalmis 51:7:
"Süüteos olen ma sündinud ja patus on ema mu saanud."
Isegi, et Taavet uskus Jumalasse,
oli ta elus teatud negatiivseid asju tänu ta esivanematele,
millega ta pidi tegelema.
Seetõttu ta paluski, et Jumal peseks ja puhastaks teda.
Kui juba Taavetil oli probleeme tänu oma eelkäijatele,
siis mida meist veel rääkida?
Meil on ju veel rohkem esivanemaid!
Tõsi.
Jeesus ütles ristil: "See on lõpetatud!"
Sinna polnud enam midagi lisada - see kõik oli lõpetatud.
Paulus aga ütles Filiplastele 3:12, et ta pole veel täiuslikuks saanud.
Paulus, kes järgis Jeesust kõige täiega,
ütles, et ta pole veel täiuslik.
Mis tähendab, et me elus on kohti,
kus Jeesuse ristitöö peab veel avaldama oma mõju,
et võiksime kogeda kõike, mille Jeesus ristil vabastas.
Olen kirjutanud saksakeelse raamatu "Lunastades oma suguvõsa".
See oli täielik menuk.
Oli ja ma olin üllatunud sellest, sest me ei promonud seda kuidagi.
Nädal peale selle raamatu ilmumist
jagas üks mees minuga oma südame probleemidest.
Ta oli aastaid olnud kristlane
ja murdnud kõik needused oma elu üle
ja ometi oli tal probleeme südamega, mis olid vaevanud ka ta esivanemaid.
Olles aga palunud kõiki mu raamatus olevaid palveid,
sai ta koheselt terveks ja tal pole enam südamega probleeme
Too veel mõni näide.
Toon näite veel ühest mehest,
kes sattus tõsisesse õnnetusse
ja vigastas väga tõsiselt oma pead, langedes koomasse.
Arstid ütlesid juba ette, et nad ei suuda teda aidata.
Mehe naine helistas me kogudusse, kus ma olen vanempastoriks
ja palus abi.
Palusime tal tulla kogudusse, et saaksime palvetada koos temaga.
Palusime läbi nii tema kui ta mehe suguvõsa liinid.
Arstid olid päev varem öelnud,
et naine peaks oma mehega hüvasti jätma,
sest nad ei suuda tema elu päästa.
Peale koos palvetamist ja vereliinide puhastamist
tuli ta mees järgmine päev teadvusele ja hakkas taastuma,
olles täna täiesti terve.
Rääkisid palvest oma suguvõsa eest.
Mida see endast täpsemalt kujutab?
Kui Piibel räägib päästest,
siis me näeme selle juures kolme ajavormi,
mis puudutab päästet minevikus, olevikus ja tulevikus.
Võttes Jeesuse oma ellu vastu,
kuulub kõik, mida Jeesus tegi, seaduslikult meile.
Iga õnnistus, tervis, rahu - see kõik kuulub meile.
Kuid see puudutab päästmist mineviku vormis.
St et me vaim on päästetud ja me igavik on kindlustatud.
Mis aga puudutab me hinge,
siis see on seotud jätkuva päästega, mille käigus meid puhastatakse.
Jah, me usume küll Jeesusesse,
aga haigestume või vihastume ikka vahetevahel.
Meil on endiselt vahel probleeme kibestumise või andestamatusega,
mis tähendab,
et me täiuslikkuse nimel on endiselt vaja veel tööd teha.
Ühtlasi on inimestel vahel sõltuvusi.
Tõsi ta on, mis tähendab seda,
et nad küll usuvad Jumalasse ja pingutavad kõvasti, et olla tublid,
aga miski hoiab neid tagasi.
Paulus muide rääkis sellest Roomlastele 7:19-20, kus ta ütles,
et ta teeb asju, mida ta ei taha teha ja neid, mida ta tahab, neid ta ei tee.
Ja ta ütles, et see pole tema tõttu nii, vaid patu tõttu, mis elab temas.
Paulus, kes oli päästetud ja uskus Jeesusesse,
ütles, et sellest hoolimata avaldas patt mõju ta elus.
See kõik läheb järjest paremaks.
Osad teist on arvanud, et peategi elama nii.
Ei pea te midagi!
Vajate lihtsalt rohkem teadmisi sellest. - Aamen.
Suurim teema, mis on seotud oma suguvõsa eest palvetamisega,
puudutab lepinguid.
Lepingud on üks olulisemaid teemasid suguvõsa palve juures.
Me teame, et patud, haigused ja hädad
ulatuvad tavaliselt tagasi 3-4 põlvkonda.
Näeme seda isegi Piiblis.
Kuid lepingute puhul on nii, et osa neist on isegi igavesed.
Piibel ütleb, et Aadam loodi Jumala näo järele.
See on midagi väga imelist!
Kuid 1. Moosese 5:3 on ka öeldud, et Sett, kes oli järgmine Aadamast,
oli mitte Jumala nägu, aga Aadama sarnane ja tema nägu.
Mis tähendab seda, et kõik, mis Aadamas oli - sh patt,
kandus edasi Settile, kes pidi sellega hakkama saama.
Ütled siis, et võime läbi nende suguvõsa lepingute
jõuda kuni Aadama patuni välja?
Ja kui siis olemegi saanud osa mingist jamast
ega murra selle mõju, mis on tagajärjed?
Me oleme seotud ja piiratud.
Küsimus pole vaid päästes,
aga elu elamises,
mida Jeesus kuulutas meile ette veel enne, kui olime sündinudki.
See pole vaid teooria, aga fakt?
See on fakt ja see on see, mida tahame näha.
Tahame olla elav tunnistus kõigest, mida Jeesus ristil tegi.
Tahame sellest kõigest osa saada,
sest Ta meie eest valatud veri on liiga kallis.
Nii tahame seda täienisti välja elada.
See on see, mida tahame näha.
Nagu õigesti aru saan, siis ühtpidi oleme koheselt päästetud
ja teisalt peame veel oma pääste kallal vaeva nägema,
murdes põlvkondlikud suguvõsa needused.
Selgita palun, mis vahe on andestusel ja puhastamisel?
See on väga oluline.
Piibel ütleb 1 Johannese 1:9:
"Kui me oma patud tunnistame, on tema ustav ja õige,
nõnda et ta annab andeks meie patud ja puhastab meid kogu ülekohtust."
Jumal ütleb ka Jeremija 33:8,
et Ta andestab meile me süüteod ja ka puhastab meid nendest.
Nii et andestamisel ja puhastamisel on vahe vahel.
Jah, kui me võtame Jeesuse vastu, saame me oma patud andeks.
Samas aga vajame me ka puhastust paljudes oma eluvaldkondades.
Mis see puhastamine on?
Andestus tähendab seda, et kogu me minevik on andeks antud.
Seda kuni Aadamani välja.
Puhastamine aga tähendab
patu kõikvõimaliku mõju kõrvaldamist me elust,
et võiksime kogeda vabadust, head tervist, rõõmu ja õnnistusi.
Kuidas see su enda elu on muutnud?
No ikka kohe tohutult palju.
Mulle meeldib palve,
isegi, et ma ei palveta iga päev oma suguvõsa pärast.
Kui ma aga näen, et asjad,
mis meile tänu Jeesuse ristitööle ametlikult kuuluvad
ei tule esile läbi palve,
siis tean, et saatan süüdistab mind milleski
Jumala kui õiglase kohtuniku ees.
Sel juhul tean, et mu vereliinis peab olema midagi.
Me peame mõistma patu kolme kategooriat.
1. On algne ehk Aadamast lähtuv patt.
2. Isiklik patt, mida ise teeme.
3. Päritud patt oma esivanematelt, mida saatan kasutab meie vastu,
et me ei kogeks elus vabadust ja õnnistusi.
Nii et, kui ma tean, et Jumal on mu varustaja,
aga see varustus ei tule kuidagi läbi,
siis tean, et põhjus peab olema mu suguvõsas.
Nii ma siis viingi selle Jumala ette,
öeldes: "Jumal, ma palun Jeesuse nimel
mitte vaid andestust, aga puhastust.
Olen näinud seda mitte vaid oma peres ja koguduses,
aga kus iganes mujalgi, kuidas kohesed vastused tulevad esile
On lausa hämmastav, kui koheselt need vastused tulevad!
Räägi, mis on peamine nõue suguvõsa palve juures?
Peamine nõue on olla lepingus Jumalaga,
mis tähendab seda,
et "loobun" oma elust Jumalariigi teenimise nimel.
Loobun oma elust Tema nime pärast.
Tema on mu Kuningas, Issand ja Päästja ja mu kõik.
See on see, mida tähendab olla lepingus Jumalaga.
Miks küll saatan sõdib nii kõvasti lepingulise suhte vastu?
Sest see puudutab meelevalda.
Kui oleme lepingus Jumalaga, kasvame ka Tema meelevallas.
Saatan ei kardagi niivõrd seda väge, mis meile on antud,
kuivõrd meelevalda,
mis meile on antud ja milles me kasvame.
Kui meil on vägi,
võime ise saada lahti erinevatest saatana mõjutustest.
Kui meil aga on meelevald,
saame vallutada tagasi kõik, mille saatan on meilt röövinud,
tehes seda Jeesuse auks.
Ma ei jõua ära oodata, mil räägid sellest,
kuidas sind ühe hetkega taevasse viidi.
See oli üllatav minugi jaoks.
Sõitsin autos ja palvetasin nagu ma seda ikka teen.
Korraga aga olin nö teises taevas ja seisin ühe kuldse mäe ees.
Minu kõrval aga oli üks ingel.
Selle kuldse mäe sees oli uks
ja ma küsisin inglilt, kas võin sealt sisse minna?
Ta vastas jaatavalt,
mispeale astusin sisse, nähes seal erinevaid asju.
Seejärel aga nägin aaretekambrit,
kuhu sisse astudes nägin suurel hulgal erinevaid aardeid.
Samas aga nägin sedagi,
kuidas neid aardeid valvasid deemonlikud jõud ja olendid.
Nad küll ei näinud mind,
kuid nad tajusid, et atmosfääris on midagi teisiti,
sest olin valvatud.
Nägin üht aaretelaegast ja mõtlesin, et tahan seda endale.
Küsisin inglilt, kas saaksin selle endale
ja ta ütles, et saan,
kuna see oli röövitud mu esivanematelt.
Kuna ma aga olin õige ja pühitsetud Jumala ees
ehk lepingus Jumalaga,
oli mul ka luba lunastada see aaretelaegas.
Võtsin selle laeka
ja tahtsin anda selle koheselt Jeesusele.
Siis aga olin omadega juba kolmandas taevas,
kus panin selle laeka Jeesuse jalge ette.
Ja siis korraga olin ma jälle tagasi auto roolis.
2-3 minuti peale mu tagasi olemist keegi helistas mulle.
Töötasin tol ajal kinnisvaramaaklerina Saksamaal
ja keegi helistas mulle, küsides: "Kas tahaksid mu maja müüa?"
Vastasin muidugi, kuna see on ju mu töö.
Küsisin, kus see maja asub
ja ta ütles, et seal lähedal - piirkonnas nimega Kuldne mägi.
Tänava nimi aga oli Kuldse veski tänav.
Ütlesin: "Selle pakkumise võtan kohe kindlasti vastu."
Tol ajal kulus Saksamaal maja või üldse kinnisvara müügiks
9-12 kuud.
Ma aga müüsin selle maja juba järgmisel päeval maha.
Usud sa, et saaksid palvetada peale pausi ka me vaatajate eest,
et nemadki võiks avastada
kõik nende põlvkonnalt röövitud aarded?
- Muidugi.
Oleksite huvitatud?
Mina küll olen.
Oleme kohe tagasi.
Jumala üleloomulikkusel ei ole piire.
Nii nagu pole ka piire sinu üleloomulikuks läbimurdeks
ükskõik, kus ja millal.
ISN kristlik netivõrgustik
on kättesaadav nii su nutiseadmetes kui Smart-TV's
tänu tasuta ISN äpile.
Vaatajad on hämmingus imedest, mida mu saatekülalised on kogenud.
Nüüd on sinulgi võimalus saada osa samast Jumala puudutusest.
ISNi kaudu näed saateid 24/7 nii su nutiseadmetes kui Smart-TV's.
Saa osa tipptasemel õpetusest
ja lugematul hulgal "See on üleloomulik" saadetest.
Lihtsalt lae endale tasuta ISN äpp alla!
Telekavad olid lahedad mu vanemate põlvkonna jaoks.
Tänu ISN äpile
näen oma lemmiksaateid oma ajakava järgi.
Ole valmis oma üleloomulikuks läbimurdeks,
tervenemiseks ja imeks!
Lae tasuta ISN äpp alla juba täna!
Naaseme saatesse...
Too mõni näide valedest lepingutest
ja kuidas neist lahti saada.
Kui me teame näiteks,
et me esivanemad kummardasid teisi jumalaid,
siis see on üks leping.
Või kui nende seas oli hooramist ja abielurikkumist...
Kõik paganad ju teavad,
et nende esivanemad on kummardanud teisi jumalaid.
Ja kui oled juut, piisab vaid Vana Testamendi lugemisest,
et näha, kui palju kordi juudid panid puusse.
Nii ongi.
Kuid me peame tegelema nende asjadega.
Ära karda nende asjadega tegelemist!
Ela koos Jeesusega ja naudi elu koos Temaga
ja kui sa siis koged kuskil mingeid piiranguid või takistusi,
vii oma suguvõsa Jumala ette.
Kuidas lahendada neid asju?
Just, kuidas?
On vaid üks moodus.
Kuna lepingud on tavaliselt igavesed,
on ainus viis nendest pääsemiseks surm.
Mulle ei meeldi see mõte!
Usun, et siiski meeldib.
Tean, tean.
See ongi see põhjus, miks Jeesus suri.
Piibel ütleb, et see, kes on surnud, on vabastatud patust.
See mulle juba meeldib!
Piibel ütleb, et meid on koos Jeesusega risti löödud,
mis tähendab, et oleme juba surnud.
Jeesus tegi selle ära kõige täiega
ja meie asi on seda nüüd rakendada, seda välja elada ja olla vabad.
Rääkisid ennist kehvast kinnisvaraturu seisust
ja su esivanematelt röövitud aaretest.
Usun, et meil kõigil on esivanemaid, kellelt on aardeid röövitud.
Tahan, et vabastaksid taevasest aaretekambrist
kõik selle, mis kuulub õigusega meile.
Tahan veel enne palvetamist, et paneksime kõik oma elud maha
ja ütleksime: "Jumal, vahet pole, kui palju Sa mind õnnistad.
Tahan teenida Sind ja olla Sulle ustav.
Tahan, et minus säiliks jumalakartus,
nii et kõik, mis mu kätte ka sattub,
saaks kasutatud Sinu kuningriigi heaks
ja vastavalt Sinu tahtele, Jumal."
Issand, me toome Su ette oma elud ja suguvõsad,
paludes, et andestaksid me esiisadele
oma raha ja rikkuste kasutamise teiste jumalate teenimiseks;
selle kasutamise Sulle mitte meelepärastel viisidel.
Me parandame meelt sellest kõigest.
Andesta meile, Issand!
Me toome oma suguvõsa Su ette
ja palume, et nõnda nagu Sa oled meile andestanud,
et Sa ka vabastaks meid me suguvõsa lepingutest
ja puhastaks meid neist kõigist.
Kõik, kes on pannud oma elu maha
ja teinud Jeesusest oma Kuninga ja Issanda -
ma murran iga needuse nende elust Jeesuse nimel
ja kuulutan saatanale - me oleme surnud!
Ma kuulutan saatanale, et ta laseks lahti taevastest aaretest,
mis on röövitud me esivanematelt.
Vabasta need just praegu, Jeesuse nimel!
Vabasta kõik kinnisvara, kuld, lapsed ja raha!
Vabasta need Jeesuse võimsal nimel!
Kuid see ei puuduta vaid rikkust ja raha.
Need põlvkondade lepingud puudutavad ka me suhteid ja tervist.
Isegi meie suhet Jumalaga.
Sa küll usud Jumalasse, aga tunned, et ei saa Temaga kuidagi ühendust.
Jah, Ta on su Isa, aga sa tead, et on veel enamat.
Isegi need valdkonnad on seotud oma suguvõsa lunastamisega,
et võiksid omada sügavamat suhet Jumalaga,
kus armastus, usk, lootus ja usaldus kasvavad su sees.
Iga me eluvaldkond on seotud oma suguvõsa lunastamisega.
See on Jumala tahe su suhtes
ja see on see, miks Jeesus suri sinu ja minu eest ristil.
Ta tahab, et saaksime sellest osa ja elaksime seda välja, Jeesuse nimel.
Ja Isa Jumal, palume ka,
et mõistaksid meie eest kohut.
Mitte meie, aga Su enda nime pärast.
Jumal ütleb: "Mitte väe ega võimu läbi,
aga minu Vaimu läbi saab see palve vastatud."
Aamen.
Elu tundub libisevat käest igapäevaste tegevuste tavalises rütmis
Sa ärkad,
käid dušši all,
paned riidesse,
kannad hoolt teiste eest,
sõidad tööle,
töötad täiega 8h,
võib-olla ka 9h
ja võib-olla isegi 10h.
Siis sõidad tagasi koju,
teed süüa,
vaatad telekat,
ja heidad magama.
Üks ja sama etteaimatav tsükkel päevast päeva,
kuust kuusse,
aastast aastasse
ja sa mõtled, kas see ongi kogu elu?
Samas on muutus siiski võimalik.
Su elu jaoks on üks suurem eesmärk.
Midagi, mida vaid sina saad teha.
Üks plaan ja juhis, mis oli olemas juba enne su sündi.
Tee, mis on loodud vaid sulle ja mida mööda vaid sina saad minna.
Päevast päeva, tund tunni järel.
Kui otsustad selle kasuks, saab ka su saatus ilmsiks.
Kutse on olemas.
Oled sa valmis avastama kõike elu poolt pakutavat?
Kas tahad teada, mille jaoks sind tõeliselt loodi?
Kas igatsed enamat?
Kas igatsed avastada oma eesmärki?
Pakume sulle mõjuvõimast raamatut, mis näitab sulle teed.
Saad selle tasuta alla laadida ekraanil nähtava kodulehe kaudu.
Paljud vaatajad on teatanud imedest, tervenemistest ja tunnustähtedest
tänu sellele, et on vaadanud me saadet.
"Tundsin alati hirmu üleloomulikkuse ees,
kuniks hakkasin vaatama te saadet ja töötasin ka läbi te mentorõppe DVD.
Nüüdseks on hirm kadunud
ja usun, et olen selles vallas saanud Jumalalt midagi." Barbara
Kui ka sina oled saanud me saate kaudu puudutatud,
jaga meiega oma tunnistust ekraanil nähtava kodulehe kaudu.
Järgmises saates...
Tere! Mina olen Mario Murillo.
Vaadake meid järgminegi kord,
kui jagan igaühe teie üleloomulikust kutsumisest,
kus Jumal tahab sütitada teid täiega, täita teid oma auga,
tuua taeva maa peale ja teha Jeesusest suuremaid tegusid.
Tõlge: Anne-Ly Raukas